સરદારનગર વિસ્તારમાં રહેતી માયા (નામ બદલેલ છે)નાં લગ્ન 15 વર્ષ અગાઉ હિંદુ રીતરીવાજ અનુસાર વાડજમાં રહેતા મેહુલ (નામ બદલેલ છે) સાથે થયા હતા. માયા અને મેહુલ ખુશીથી રહેતા હતા. 15 વર્ષનાં લગ્નનાં સમયગાળામાં માયા અને મેહુલને ચાર બાળકો હતા. છોકરાઓની જવાબદારીનાં કારણે માયાએ તેની નોકરી છોડી દીધી હતી અને ઘેરબેઠાં તે કોઈ નાનું-મોટું કામ કરી મેહુલને આર્થિક રીતે મદદ કરતી હતી, પણ જોગાનુજોગ મેહુલનું અકસ્માતમાં મોત થવાના કારણે ઘરની અને બાળકોની બધી જવાબદારી માયા પર આવી ગઈ હતી. માટે માયાએ શાહીબાગમાં આવેલી પ્રાઈવેટ કંપનીમાં ટેલીકોલર તરીકે કામ કરવાનું શરૂ કર્યું. ત્યાં તેની મુલાકાત એ જ કંપનીમાં કામ કરતા અનુરાગ (નામ બદલેલ છે) સાથે થઈ હતી.